Input: मधुश्च माधवश्च वासन्तिकावृतूऽ अग्नेरन्तः श्लेषोऽसि कल्पेतां द्यावापृथिवी कल्पन्तामापऽ ओषधयः कल्पन्तामग्नयः पृथङ् मम ज्यैष्ठ्याय सव्रताः। येऽ अग्नयः समनसोऽन्तरा द्यावापृथिवीऽ इमे। वासन्तिकावृतूऽ अभिकल्पमानाऽ इन्द्रमिव देवाऽ अभिसंविशन्तु तया देवतयाङ्गिरस्वद् ध्रुवे सीदतम्॥२५॥

Padapatha: मधुः।च।माधवः।च।वासन्तिकौ।ऋतूऽइत्यृतू।अग्नेः।अन्तःश्लेष इत्यन्तःऽश्लेषः।असि।कल्पेताम्।द्यावापृथिवीऽइति द्यावापृथिवी।कल्पन्ताम्।आपः।ओषधयः।कल्पन्ताम्।अग्नयः।पृथक्।मम।ज्यैष्ठ्याय।सव्रता इति सऽव्रताः।ये।अग्नयः।समनस इति सऽमनसः।अन्तरा।द्यावापृथिवीऽइति द्यावापृथिवी।इमेऽइतीमे।वासन्तिकौ।ऋतूऽइत्यृतू।अभिकल्पमाना इत्यभिऽकल्पमानाः।इन्द्रमिवेतीन्द्रम्ऽइव।देवाः।अभिसंविशन्त्वित्यभिऽसंविशन्तु।तया।देवतया।अङ्गिरस्वत्।ध्रुवेऽइति ध्रुवे।सीदतम्